Diari Oficial de la Generalitat Valenciana


Sumari del DOGV 4751, del 12-05-2004 (2004/4012)

Informació pública de l'alternativa tècnica del programa per al desenvolupament de l'actuació integrada unitat d'execució de la zona Bosc de Diana del PGOU de Dénia.
---------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4012


Organisme emissor
:   Minaval, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada unitat d'execució de la zona Bosc de Diana del PGOU de Dénia. [2004/M4012]
  
La mercantil Minaval, SL ha formulat l'alternativa tècnica del programa per al desenvolupament de l'actuació integrada unitat d'execució de la zona Bosc de Diana del PGOU de Dénia, integrada per homologació, pla de reforma interior i projecte d'urbanització, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableixen els articles 46.3 i 48 de la llei esmentada, escau sotmetre el programa esmentat, amb tota la documentació annexa, a informació pública per un termini de 20 dies hàbils, comptats a partir de l'endemà de la publicació d'este anunci en el Diari Oficial de la Generalitat Valenciana (DOGV).
  
La citada documentació es troba protocol·litzada a la Notaria de Miguel Giner Albalate, carrer del Marqués de Campo, número 16, tercer, 03845 Dénia (Alacant). Es fa constar que, durant el termini esmentat, les persones interessades en este procediment podran formular qualssevol al·legacions que els convinguen segons dret, així com altres alternatives tècniques a l'exposada al públic. Les al·legacions o alternatives que, si fa el cas, s'hi formulen seran presentades davant l'Ajuntament de Dénia.
  
La referida documentació, així com l'expedient administratiu, podran ser consultats a la citada notaria i sol·licitar còpia o exhibició de l'acta de protocol·lització dels projectes esmentats, o bé als locals de l'Ajuntament de Dénia, els dies hàbils de 09.00 a 14.00 hores.
  
Finalment, mitjançant el present edicte, segons preceptua l'article 46, paràgrafs quart i cinqué, de la citada Llei 6/1994, es posa en coneixement de les persones interessades que el termini de cinc dies hàbils per a presentar les proposicions jurídiques i econòmiques comença el dia hàbil següent a la finalització del termini de 20 dies des de l'última publicació en el DOGV. Durant el termini esmentat podran formular-se les referides proposicions jurídiques i econòmiques davant l'Ajuntament de Dénia. Finalitzat este segon termini, el dia hàbil següent, excepte si és dissabte, i en este cas haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Dénia.
  
Cosa que fem pública perquè en prengueu coneixement i als efectes oportuns, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, mitjançant este anunci i en compliment del que estableix l'article 59.4 de la Llei 4/1999, s'avisa els titulars cadastrals respecte dels quals no es tenen les dades d'identificació i/o domicili fiscal, als efectes del que preveu la present publicació.